Sep 23,2015
జాతిని ఐక్యం చేస్తున్న హిందీ
      నవతెలంగాణ, వాణిజ్య విభాగం: రాజభాష హిందీ భారతీయుల మధ్య ఐక్యత పెంచి.. మనమంతా ఒకే జాతికి చెందిన వారిమనే భావనను కలిగిస్తోందని కార్పొరేషన్‌ బ్యాంక్‌ హైదరాబాద్‌ జోనల్‌ హెడ్‌ ప్రశాంతి చంద్రశేఖర్‌ అన్నారు. బ్యాంకులో ఇటీవల నిర్వహించిన హిందీ పక్షోత్సవాల ముగింపు కార్యక్రమంలో పాల్గొన్న అమె మాట్లాడుతూ హిందీ ప్రాధన్యతను గురించి సిబ్బందికి వివరించారు. జోనల్‌ పరిధిలో అంతర్గత వ్యవహారాల నిమిత్తం హిందీని వాడుతున్న తీరు పట్ల ఆమె సంతృప్తి వ్యక్తం చేశారు. కార్యక్రమంలో భాగంగా బ్యాంకు ఉద్యోగులు, వారి కుటుంబ సభ్యులు ప్రదర్శించిన సాంస్కృతిక కార్యక్రమాలు ఆహూతులను ఆకట్టుకున్నాయి. అనంతర వివిధ విభాగాల్లో రాణించిన వారికి జోనల్‌ హెడ్‌ ప్రశాంతి చంద్రశేఖర్‌, డిప్యూటీ జోనల్‌ హెడ్‌ తిరుత్తువాలు బహుమతులను అందజేశారు. జోనల్‌ ఆఫీస్‌ చీఫ్‌ జనరల్‌ మేనేజర్‌ హోసోమణి తదితరులు ఈ కార్యక్రమంలో పాల్గొన్నారు.